CELEX: 32011R0717
Language: sl
Date: 2011-07-20 00:00:00
Title: Izvedbena uredba Komisije (EU) št. 717/2011 z dne 20. julija 2011 o vpisu imena v register zaščitenih označb porekla in zaščitenih geografskih označb (Cornish Pasty (ZGO))

23.7.2011   
            
            
               SL
            
            
               Uradni list Evropske unije
            
            
               L 193/13
            
         IZVEDBENA UREDBA KOMISIJE (EU) št. 717/2011
   z dne 20. julija 2011
   o vpisu imena v register zaščitenih označb porekla in zaščitenih geografskih označb (Cornish Pasty (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4),
   ob upoštevanju naslednjega:
   
               (1)
            
            
               V skladu s prvim pododstavkom člena 6(2) Uredbe (ES) št. 510/2006 je bila vloga Združenega kraljestva za registracijo imena „Cornish Pasty“ objavljena v Uradnem listu Evropske unije
                   (2).
            
         
               (2)
            
            
               Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedeno ime registrirati.
            
         
               (3)
            
            
               V skladu z drugim pododstavkom člena 13(3) Uredbe (ES) št. 510/2006 pa se lahko določi prehodno obdobje za podjetja s sedežem v državi članici ali tretji državi, kjer se nahaja geografsko območje, če so omenjena podjetja zakonito tržila zadevne proizvode in neprekinjeno uporabljala zadevna imena najmanj pet let pred dnem objave iz člena 6(2) navedene uredbe ter so to izpostavila v postopku ugovora na nacionalni ravni iz člena 5(5) navedene uredbe.
            
         
               (4)
            
            
               Z dopisom z dne 25. marca 2011 so organi Združenega kraljestva Komisiji potrdili, da podjetja Pukka Pies Ltd, Pork Farms Ltd, Shire Foods Ltd, Northern Foods plc, Greggs plc, Peter’s Food Service Ltd in Kerry Group plc s sedežem na njihovem ozemlju izpolnjujejo pogoje iz drugega pododstavka člena 13(3) Uredbe (ES) št. 510/2006.
            
         
               (5)
            
            
               Navedenim podjetjem je pod temi pogoji omogočeno, da še naprej uporabljajo registrirano ime „Cornish Pasty“ v prehodnem obdobju treh let od začetka veljavnosti te uredbe –
            
         SPREJELA NASLEDNJO UREDBO:
   Člen 1
   Ime iz Priloge k tej uredbi se registrira.
   Podjetja Pukka Pies Ltd, Pork Farms Ltd, Shire Foods Ltd, Northern Foods plc, Greggs plc, Peter’s Food Service Ltd in Kerry Group plc lahko še naprej uporabljajo navedeno ime v obdobju treh let od začetka veljavnosti te uredbe.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2011
      
         
            Za Komisijo V imenu predsednika
         
         Dacian CIOLOŞ
         
            Član Komisije
         
      
   
   
      (1)  UL L 93, 31.3.2006, str. 12.
   
      (2)  UL C 190, 14.7.2010, str. 33.
   
      PRILOGA
      Živila iz Priloge I k Uredbi (ES) št. 510/2006:
      
         Skupina 2.4   Kruh, fino pecivo, slaščice in drugi pekovski izdelki
      
      ZDRUŽENO KRALJESTVO
      Cornish Pasty (ZGO)